ลูกหนี้บ้านสู้กลับมาผ่อนชำระปกติ
ลูกหนี้บ้าน ธอส. ไม่ยอมแพ้โควิด กลับมาผ่อนชำระหนี้ปกติ หลังหมดมาตรการพักชำระหนี้
1 ธ.ค. 2563

นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า หลังจากหมดมาตรการพักชำระหนี้ให้กับลูกค้า ที่ได้รับผลกระทบจากโควิด-19 มีลูกหนี้ออกจากมาตรการ 2.75 แสนล้านบาท หรือ 87% ของลูกหนี้ที่เข้าโครงการพักชำระหนี้
ขณะที่ลูกหนี้ไม่เข้ามาชำระหนี้มี 4.5% และชำระหนี้ไม่เต็มงวดเพียง 8.7% ซึ่งอาจลืมมาชำระ เพราะหยุดพักชำระหนี้นานกว่า 6 เดือน โดย ธอส.จะให้เจ้าหน้าติดต่อกับลูกหนี้กลุ่มนี้ต่อไป
นายฉัตรชัย กล่าวว่า ลูกหนี้ของ ธอส. ฟื้นตัวจากผลกระทบจากโควิด-19 ได้เร็วกว่าที่คาดไว้ จากเดิมคาดว่าจะมีลูกหนี้ที่เข้าโครงการพักชำระหนี้จะยังกลับมาชำระหนี้ไม่ได้ 20% อย่างไรก็ตามต้องรอดูหลังหมดมาตรการพักชำระหนี้ทั้งหมด ในวันที่ 31 ม.ค. 2564 เพราะมีลูกหนี้อ่อนแอ 9,000 ล้านบาท
อย่างไรก็ตาม ธอส. ด้วยการกันสำรองส่วนเกินหนี้เสีย ให้เจ้าหน้าที่ติดต่อลูกหนี้ทุกราย เพื่อเจรจาปรับโครงสร้างหนี้ ทั้งนี้ NPL ของ ธอส.ในสิ้นปีนี้ อยู่ที่ 3.68%